**Felhívás Nemzetiségekért Díjra vonatkozó jelölésre**

**A Miniszterelnökség Egyházi és Nemzetiségi Kapcsolatokért Felelős Államtitkársága felhívást tesz közzé a 2018. évi Nemzetiségekért Díjra történő jelölésre. A Nemzetiségekért Díj elismerésében a magyarországi nemzetiségek érdekében a nemzetiségi közéletben, az oktatásban, a kultúrában, az egyházi életben, a tudományban, a tömegtájékoztatásban, a gazdasági önszerveződés területén példaértékű tevékenységet végző személyek és szervezetek részesülhetnek.**

A Nemzetiségekért Díj odaítélése a [2/2012. (VIII. 9.) ME rendelet](http://net.jogtar.hu/jr/gen/hjegy_doc.cgi?docid=99500001.MEB) alapján történik. Az állami elismerés átadására 2018. évben is a Nemzetiségek Napjáról (december 18.) történő megemlékezés kiemelt eseményeként kerül sor.

A 2018. évi díjazottakra vonatkozó adatokkal és részletes indoklással ellátott javaslatokat a mellékelt adatlap benyújtásával **2018. november 9-ig** szükséges eljuttatni elektronikusan a [titkarsag.nf@me.gov.hu](mailto:titkarsag.nf@me.gov.hu) e-mail címre, illetve aláírva papír alapon a Miniszterelnökség Egyházi és Nemzetiségi Kapcsolatokért Felelős Államtitkárságánakpostai címére (1357 Budapest, Pf. 6.).

Budapest, 2018. október „ „

**Dr. Semjén Zsolt**

miniszterelnök-helyettes